《杨花》
清代·陈德荣

一天雪片乱春晴，风里杨花自在行。萍叶纵横成后劫，麴尘恍惚悟前生。

黏帘坠溷知何处，流水行云共此情。希逸朝衣寿阳额，也教点点著人轻。

作者简介：（1689—1747）清直隶安州人，字廷彦，号密山。康熙五十一年进士，官武英殿纂修。历任湖北枝江知县、贵阳知府、安徽布政使。在黔兴蚕桑，抚苗民；在皖安定灾民，兴书院，皆有实绩。